Document ID: /roh_data/filtered/fineweb-2-filterrobots_roh.jsonl.gz/65675

En l’emprim cader sut il nov trenader naziunal na datti naginas surpraisas. Per la partida da test cunter la Grezia, sco er per las partidas da qualificaziun cunter l’Italia e l’Irlanda dal Nord nominescha Yakin 23 giugaders ch’èn gia stads durant la stad da la partida.
Per l’emprima giada da la partida è il defensur dals Young Boys Cédric Zesiger – latiers vegn il return dal giugader offensiv Renato Steffen. Il giugader da Wolfsburg aveva manchentà il campiunadi europeic pervia dad ina blessura. Betg pli da la partida èn Admir Mehmedi, ch’ha terminà sia carriera sco giugader naziunal, sco er Becir Omeragic ed Edimilson Fernandes.